**KISKŐRÖS VÁROS KÉPVISELŐ-TESTÜLETE**

**KÖLTSÉGVETÉSI, VÁROSFEJLESZTÉSI ÉS MEZŐGAZDASÁGI BIZOTTSÁGA**

5-3/2018. sz. Költségvetési, Városfejlesztési és Mezőgazdasági Bizottsági ülés

J E G Y Z Ő K Ö N Y V

**Készült:** Kiskőrös Város Képviselő-testülete Költségvetési, Városfejlesztési és Mezőgazdasági Bizottsága 2018. február 05. napján (hétfő) 14,00 órai kezdettel megtartott üléséről

**Az ülés helye:** Kiskőrösi Polgármesteri Hivatal (Kiskőrös, Petőfi Sándor tér 1.)

Díszterem

**Jelen vannak:**

Pethő Attila a bizottság elnöke

Szlovák Pál a bizottság tagja

Pohankovics András alpolgármester

Molnár Éva költségvetési referens

Kutyifa Sándorné Sinkovicz Csilla jegyzőkönyvvezető

**Nem jelent meg:**

Gmoser András a bizottság tagja

Pethő Attila, a Bizottság elnöke köszöntötte a megjelenteket, megállapította a határozatképességet és megnyitotta az ülést. Ezt követően ismertette a napirendi javaslatot, amelyet a Bizottság egyhangú 2 „igen” szavazattal a következők szerint fogadott el:

**NAPIREND:**

1. Kiskőrös város 2018. évi költségvetésének előzetes véleményezése

**1.**

Molnár Éva költségvetési referens elmondta, hogy a 2018. évi költségvetés összeállításánál a legfontosabb elv volt, hogy hiány nem tervezhető, mind felhalmozási, mind működési oldalon egyensúly szükséges.

Az önkormányzat feladatellátásában a 2017. évhez képest a változás, hogy a Képviselő-testület megbízási szerződés megkötéséről döntött a János Vitéz Látogatóközpont szakmai feladatainak ellátása és a 2018. évi városi rendezvények teljes körű lebonyolítása tárgyában – in-house szerződés keretében nettó 69.360.000 Ft + ÁFA megbízási díj ellenében.

A bevételekkel kapcsolatban az alábbiakról tájékoztatta a jelenlévőket:

-        Az állami támogatás összesenben a tavalyi összeghez képest 27,8 millió Ft-tal több.

Az önkormányzat általános működési támogatása 3,3 millió Ft-tal kevesebb, ennek oka, hogy nőtt a beszámítás összege, amelyet a lakosságszám csökkenés és az iparűzési adó növekedés indokol.

A köznevelési feladatok ellátásánál 11,3 millió Ft a növekedés, amely a pedagógus béremelésből, a pedagógus minősítésből jelentkező többletkiadásokból, az óvodaműködtetési támogatás fajlagos összegének növekedéséből adódik.

A szociális, gyermekjóléti és gyermekétkeztetési feladatok támogatása esetében 16 millió Ft a növekedés. Okai:

-        a bentlakásos intézményre jutó állami támogatás ( - 700 ezer Ft),

-        a család- és gyermekjóléti feladatokhoz nyújtott támogatásnál +3,4 millió Ft a többlet,

-        a bölcsőde feladatellátás új finanszírozási rendszere +5,5 millió Ft állami támogatás növekedést eredményezett,

-        a gyermekétkeztetés esetében 7,9 millió Ft-tal több támogatás várható.

A kulturális feladatok támogatása a fajlagos összeg növekedése miatt +3,8 millió Ft-tal növekedett.

-        Az iparűzési adó tervezése 83 millió Ft-tal több.

-        Az önkormányzat által irányított költségvetési szervek bevételeinél összességében 21,3 millió Ft a növekedés, az intézményi térítési díj növekedések, a fogorvosi feladatellátás OEP finanszírozás, a védőnői finanszírozási többletek, a közfoglalkoztatottak alkalmazásának bevételi többletei miatt.

A kiadásokkal kapcsolatban az alábbiak a jelentősebb változások:

1.       személyi juttatások nőtt 102 millió Ft-tal:

-        kötelező legkisebb munkabér és a garantált bérminimum növekedés miatt + 19,8 millió Ft – ez a változás 98 főt érint,

-        az óvodai oktató munkát segítők garantált bérminimumon felüli többletjuttatása + 3,3 millió Ft,

-        pedagógusminősítő vizsga, minősítési eljárás, magasabb fizetési kategóriába lépés újabb 6 fő óvodai pedagógus esetében + 3 millió Ft,

-        védőnői többletdíjazás + 3 millió Ft,

-        bölcsődei pótlék és a szociális ágazati összevont pótlék 2018. évi többlete + 4,7 millió Ft,

-        tervezésre került már az eredeti költségvetésben reprezentációs kiadás a városi rendezvényekhez + 4,2 millió Ft összegben, valamint több TOP, EFOP pályázat személyi kiadásai +93 millió Ft,

-        a közfoglalkoztatás tervezése az előző évihez képest -26,2 millió Ft-tal kevesebb.

2.       A munkaadókat terhelő járulékok és szociális hozzájárulási adó a fent felsorolt személyi juttatás változások, valamint a jogszabályi változás együttes hatása miatt nőtt 10,8 millió Ft-tal.

3.       A dologi kiadások a 2017. évi eredeti tervhez képest nőttek 187 millió Ft-tal, legfontosabb módosító tényezők:

-        János Vitéz látogatóközpont szakmai feladatainak ellátása és a 2018. évi városi rendezvények teljes körű lebonyolítása a Kőrösszolg. Kft. által + 88,2 millió Ft,

-        több pályázat esetében dologi kiadások tervezése + 122,6 millió Ft,

-        közétkeztetés + 18 millió Ft,

-        közfoglalkoztatás – 5 millió Ft,

-        tranzakciós illeték, kamatkiadások, bankköltségek -15 millió Ft,

-        városi rendezvények a Kőrösszolg. Kft. feladatellátásába kerültek – 20,2 millió Ft.

Új céltartalék képzése vált szükségessé a Közbeszerzési eljárások többlet fedezetének biztosítása érdekében, a keret felett a Polgármester rendelkezik, amelynek összege 180 millió Ft.

Tavaly 300 millió Ft általános tartalék képzése történt, ezzel szemben 2018-ban csak 2 millió Ft.

A Város 2018. évi költségvetésének tárgyalását követően a Bizottság 2 egyhangú „igen” szavazattal az alábbi határozatot hozta:

***9/2018. (II. 05.) KVM. Biz. hat.***

**HATÁROZAT**

Kiskőrös Város Képviselő-testülete Költségvetési, Városfejlesztési és Mezőgazdasági Bizottsága Kiskőrös Város Önkormányzatának 2018. évi költségvetésének tervezetét előterjesztésre alkalmasnak tartja, azt elfogadásra javasolja.

Felelős: a bizottság elnöke

Határidő: értelemszerűen

További kérdés, hozzászólás nem hangzott el, az elnök a nyilvános ülést 15,30 perckor bezárta.

**Kmf.**

Pethő Attila Szlovák Pál

elnök a bizottság tagja

Kutyifa Sándorné Sinkovicz Csilla

jegyzőkönyvvezető